DEĊIŻJONI TAL-KUMMISSJONI
tas-27 ta' Jannar 2006
li temenda d-Deċiżjoni 2004/233/KE rigward il-laboratorji awtorizzati sabiex jiċċekjaw l-effikaċja tal-vaċċinazzjoni kontra l-idrofobija fuq ċerti annimali domestiċi karnivori
(innotifikata taħt dokument numru C(2006) 122)
(Test b'rilevanza għaż-ŻEE)
(2006/48/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 2000/258/KE ta' l-20 ta' Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta' testijiet seroloġiċi biex issegwi l-effettività tat-tilqim kontra l-idrofobija (1), u b'mod partikolari l-Artikolu 3 tagħha,
Billi:
(1)
Id-Deċiżjoni 2000/258/KE ħatret lil-laboratorju ta' l-Agence Française de Sécurité Sanitaire des Aliments de Nancy (il-laboratorju ta' l-AFSSA, Nizza), Franza, bħala l-istituzzjoni speċifika responsabbli sabiex tistabbilixxi l-kriterji meħtieġa għall-istandardizzazzjoni tat-testijiet seroloġiċi biex issegwi l-effettività tat-tilqim kontra l-idrofobija.
(2)
Id-Deċiżjoni 2000/258/KE tipprevedi wkoll li l-Laboratorju ta' l-AFSSA, Nizza, għandu jibgħat lill-Kummissjoni l-lista ta' dawk il-laboratorji Komunitarji li għandhom jingħataw l-awtorizzazzjoni biex iwettqu dawk it-testijiet seroloġiċi. Għaldaqstant, il-Laboratorju ta' l-AFSSA, Nizza, iħaddem il-proċedura stabbilita tal-verifika tal-profiċjenza biex jevalwa l-laboratorji qabel toħroġ l-awtorizzazzjoni biex jitwettqu t-testijiet seroloġiċi.
(3)
Id-Deċiżjoni tal-Kummissjoni 2004/233/KE ta' l-4 ta' Marzu 2004, li tawtorizza l-laboratorji sabiex jivverifikaw l-effikaċja tal-vaċċinazzjoni kontra l-idrofobija f'ċerti annimali domestiċi karnivori (2), tistabbilixxi lista tal-laboratorji awtorizzati fl-Istati Membri li ġew approvati fuq il-bażi tar-riżultati tal-verifika tal-profiċjenza kkomunikati mil-Laboratorju ta' l-AFSSA, Nizza.
(4)
Laboratorju addizzjonali fil-Ġermanja ġie awtorizzat mil-Laboratorju ta' l-AFSSA, Nizza, skond id-Deċiżjoni 2000/258/KE.
(5)
Dan il-laboratorju għandu jiġi miżjud mal-lista tal-laboratorji awtorizzati fl-Istati Membri kif stipolat fl-Anness tad-Deċiżjoni 2004/233/KE.
(6)
Id-Deċiżjoni 2004/233/KE għandha għalhekk tiġi emendata skond dan.
(7)
Il-miżuri previsti f'din id-Deċiżjoni huma f'konformità ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Fl-Anness 1 tad-Deċiżjoni 2004/233/KE, fis-Sezzjoni dwar il-Ġermanja, il-punt 8 li ġej, ġie miżjud:
“8.
Vet Med Labor GmbH
Mörike Str.28/3
D-71636 Ludwigsburg”.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, is-27 ta' Jannar 2006.